text: 50-årig druknet
  10 januar 2012 kl. 13.51
  En mand er død efter en drukneulykke ved Hejsager Strand ved Haderslev.
  En 50-årige mand fra Jels, der formentlig var ude at harpunere fisk, blev fundet livløs i vandet ved middagstid. 
  Hvad der er gået galt er endnu uvist, men mandens hustru fulgte de tragiske omstændigheder fra stranden, hvor hun ventede på sin mand. 
  Det var Søværnets Operative Kommando, der kom først til stedet. Efterfølgende ankom en lægeambulance og ambulance, men manden stod ikke til at redde.
  